CELEX: 22009D0017
Language: bg
Date: 2008-02-05 00:00:00
Title: Решение на Съвместния комитет на ЕИП № 17/2009 от 5 февруари 2009 година за изменение на приложение XX (Околна среда) към Споразумението за ЕИП

19.3.2009   
            
            
               BG
            
            
               Официален вестник на Европейския съюз
            
            
               L 73/55
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 17/2009
   от 5 февруари 2009 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението беше изменено с Решение на Съвместния комитет на ЕИП № 122/2008 от 7 ноември 2008 г. (1)
               
            
         
               (2)
            
            
               Директива 2004/35/ЕО на Европейския парламент и на Съвета от 21 април 2004 г. относно екологичната отговорност по отношение на предотвратяването и отстраняването на екологичните щети (2) трябва да бъде включена в Споразумението.
            
         
               (3)
            
            
               Директива 2004/35/ЕО се чете в съответствие с обхвата на Споразумението, като се взима предвид фактът, че опазването на природата е извън обхвата на Споразумението,
            
         РЕШИ:
   Член 1
   След точка 1з (Регламент (ЕО) № 166/2006 на Европейския парламент и на Съвета) от приложение XX към Споразумението се вмъква следната точка:
   
               „1и.
            
            
               
                  32004 L 0035: Директива 2004/35/ЕО на Европейския парламент и на Съвета от 21 април 2004 г. относно екологичната отговорност по отношение на предотвратяването и отстраняването на екологичните щети (ОВ L 143, 30.4.2004 г., стр. 56).
               За целите на настоящото споразумение разпоредбите на директивата се четат със следното адаптиране:
               
                           а)
                        
                        
                           без да се засягат бъдещи промени от Съвместния комитет на ЕИП, следва да се отбележи, че следните актове на Общността не са включени в Споразумението за ЕИП:
                           
                                       i)
                                    
                                    
                                       Директива 79/409/ЕИО на Съвета от 2 април 1979 г. относно опазването на дивите птици (Директивата за птиците);
                                    
                                 
                                       ii)
                                    
                                    
                                       Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна (Директивата за естествените местообитания).
                                    
                                 Поради това всички позовавания на тези актове не се прилагат към държавите от ЕАСТ;
                        
                     
                           б)
                        
                        
                           член 2, параграф 3 не се прилага към държавите от ЕАСТ;
                        
                     
                           в)
                        
                        
                           по отношение на държавите от ЕАСТ „защитени видове и естествени местообитания“ означава:
                           Когато е определено от държава от ЕАСТ, всяко местообитание или вид, или типове местообитания или видове, които са определени от държавата от ЕАСТ с цели, еквивалентни на тези, определени в двете директиви, посочени в член 2, параграф 3.“
                        
                     
         Член 2
   Текстовете на Директива 2004/35/ЕО на исландски и на норвежки език, които се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 6 февруари 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 5 февруари 2009 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 339, 18.12.2008 г., стр. 114.
   
      (2)  ОВ L 143, 30.4.2004 г., стр. 56.
   
      (3)  С отбелязани конституционни изисквания.